Mayotte

Majot (francuski: Mayotte, lokalni naziv Mahoré) je ostrvo severno od Mozambičkog kanala u Indijskom okeanu, između severnog Madagaskara i severnog dela Mozambika. Geografski, ostrvo je deo Komoro ostrva, ali je politički francuska teritorija. Geografija Površina ostva je 374 km², a po popisu iz 2005. na njemu živi 193.633 stanovnika. Glavni grad je Mamudzu (Mamoudzou). Historija Sa svim ostalim Komorskim ostrvima, Majot je postao francuski posed 1843. To je bilo jedino ostrvo arhipelaga koje je na referendumu glasalo za ostanak pod francuskim suverenitetom (1974. i 1976, sa rezultatima 63,8% i 99,4%). Komori i danas smatraju da imaju suverenitet nad ovim ostrvom. Godine 1976. 11 od 15 članica Saveta bezbednosti je podržalo rezoluciju o suverenitetu Komora nad Majotom, ali je Francuska uložila veto na ovu odluku. Od 2003. ostrvo je imalo status prekomorskog kolektiviteta Francuske. Referendum o statusu ostrva održan je 29. marta 2009. Pitanje je bilo da li Majot treba da postane francuski prekomorski departman. Afrička unija i država Komori osudili su referendum kao nelegalan. Lokalni imami su se protivili glasanju, jer priključenje Francuskoj i usklađivanje sa francuskim zakonima znači ukidanje tradicionalne poligamije. Za priključenje Francuskoj glasalo je 95,22% stanovnika. Majot je tako marta 2011. postao 101. francuski departman. Administracija Lokalne vlasti baziraju svoj zakonski sistem na tradicionalnom islamskom pravu koje se teško usklađuje sa francuskim zakonima. Troškovi podizanja standarda stanovništva na nivo blizak francuskom su veliki i idu na teret francuske vlade. Od 2007. francuski zakoni se direktno primenjuju na ostrvu. Ostrvo ima status Specijalne teritorije Evropske unije. Primena svih francuskih socijalnih beneficija je proces za koji je predviđeno da traje narednih 20 godina. Demografija Povezano Spisak departmana Francuske po gustini naseljenosti Spisak departmana Francuske po površini Spisak departmana Francuske po broju stanovnika Reference Literatura Vanjske veze